
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI
	    Bucureşti, 11 mai 2010
    Pl-x  204 /2010


A V I Z
referitor la propunerea legislativă pentru modificarea şi completarea Ordonanţei de urgenţă a Guvernului nr. 189/2002, aprobată prin 
Legea  nr. 354/2003 privind operaţiunile compensatorii referitoare
 la contractele de achiziţii pentru nevoi de apărare, ordine publică şi siguranţă naţională 
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Ordonanţei de urgenţă a Guvernului nr. 189/2002, aprobată prin Legea nr. 354/2003 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, transmisă cu adresa nr. Pl.x 204 din data de 26 aprilie 2010 şi înregistrată sub nr. 31/351 din 27 aprilie  2010.

Conform dispoziţiilor art.75 alin.(3) din Constituţia României, revizuită în 2003 şi ale art. 92 alin. (9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Senatul, în calitate de primă Cameră sesizată, a respins propunerea legislativă în şedinţa din data de 21 aprilie 2010.
Potrivit prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 11 mai 2010.
Propunerea legislativă are ca obiect de reglementare modificarea şi completarea Ordonanţei de urgenţă a Guvernului nr. 189/2002, aprobată prin Legea nr. 354/2003 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, în sensul stimulării investiţiilor străine în anumite ramuri ale economiei prin luarea în considerare a efectelor de multiplicare în economie a acestor investiţii.
Membrii Comisiei juridice, de disciplină şi imunităţi au examinat iniţiativa legislativă supusă avizării, expunerea de motive, avizul favorabil al Consiliului Legislativ, cu observaţii şi propuneri, înregistrat sub nr.1472 din 7 decembrie 2009 şi punctul de vedere al Guvernului, transmis prin adresa nr. 598 din data de           8 martie 2010, care nu susţine adoptarea propunerii legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei iniţiative legislative, întrucât, în data de 1 martie 2010, a fost publicată Ordonanţa de urgenţă a Guvernului nr.7/2010 pentru modificarea şi completarea Ordonanţei de urgenţă a Guvernului nr. 189/2002, aprobată prin Legea nr. 354/2003 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, act normativ cu ce are acelaş obiect de reglementare cu propunerea legislativă. Astfel,  iniţiativa legislativă a rămas fără obiect.
În raport de obiectul şi conţinutul reglementării,  propunerea legislativă face parte din categoria legilor ordinare. 
	PREŞEDINTE,
Daniel  BUDA
	SECRETAR,

Gabriel  ANDRONACHE


Consilier parlamentar,
Irina Petrescu

